A helyi egészségügyi minisztérium tisztviselői azt nyilatkozták, hogy a dél-perui Ayacucho tartományban található Santa Barbara folyón átívelő híd „kettétört”, amikor négy vidéki iskola diákjai és tanárai átkeltek rajta hazaútjukon. Fernando Valencia, a helyi kórház sebésze megerősítette, hogy a halottak száma kilencre emelkedett. A balesetben 53-an megsérültek, többségük 10 és 13 év közötti gyerek – közölte Valencia. Az áldozatok közül tizennégy válságos állapotban volt. A helyi rendőrség tájékoztatása szerint a 120 méteres, fadeszkákból és acélsodronyokkal összefogott lécekből készült híd azért omlott össze, mert túl sokan voltak rajta egyszerre.
Az Ayachuco tartományban lévő perui híd leomlott a rá nehezedő súly miatt.